

Navodilo za zajem in posredovanje podatkov iz Potrdil o upravičeni zadržanosti od dela v sistem on-line (eBOL) in Potrdil o upravičeni zadržanosti od dela za tuje zavarovane osebe (BOL za TZO)

Verzija 3

**Kazalo vsebine**

[1 Uvod 5](#_Toc11919981)

[2 Postopek zapisa v eBOL 5](#_Toc11919982)

[2.1 Opis postopka 5](#_Toc11919983)

[2.2 Izdaja eBOL v primeru nedelovanja sistema 6](#_Toc11919984)

[2.3 Podrobnosti branja osebnih podatkov in podatkov OZZ iz sistema on-line 7](#_Toc11919985)

[2.3.1 Zavarovane osebe 7](#_Toc11919986)

[2.3.2 Povezane osebe 8](#_Toc11919987)

[2.4 Posebnosti podatkov eBOL 10](#_Toc11919988)

[2.4.1 Neobvezni podatki 10](#_Toc11919989)

[2.4.2 Dodatni podatki 10](#_Toc11919990)

[2.4.3 Obvezno navajanje nazivov 11](#_Toc11919991)

[2.4.4 Zapis eBOL za zadržanost od dela vnaprej 11](#_Toc11919992)

[2.4.5 Zveznost obdobij 12](#_Toc11919993)

[3 Preklic zapisanih eBOL 12](#_Toc11919994)

[4 Branje podatkov o zapisanih eBOL 12](#_Toc11919995)

[4.1 Opis postopka 12](#_Toc11919996)

[4.2 Nabor podatkov 12](#_Toc11919997)

[4.2.1 Vhodni podatki za branje zapisanih eBOL 12](#_Toc11919998)

[4.2.2 Izhodni podatki za branje zapisanih eBOL 13](#_Toc11919999)

[5 Dostop zavarovane osebe do eBOL 14](#_Toc11920000)

[Postopek izpisa BOL za TZO 14](#_Toc11920001)

**Pomen izrazov:**

**BOL** je listina Potrdilo o upravičeni zadržanosti od dela (Obr. BOL, ki je predpisan s Pravilnikom o obrazcih in listinah za uresničevanje pravic iz obveznega zdravstvenega zavarovanja), ki je izpolnjena v papirni obliki.

**eBOL** so podatki BOL v elektronski (xml) obliki in posredovani na ZZZS prek sistema on-line.

**BOL za TZO** je Potrdilo o upravičeni zadržanosti od dela za tujo zavarovano osebo, ki je vedno izpolnjeno le v papirni obliki (se ne posreduje v sistem on-line).

**Certifikat** je potrdilo, ki začasno nadomešča evropsko kartico zdravstvenega zavarovanja (EUKZZ).

**EUKZZ** je evropska kartica zdravstvenega zavarovanja, ki je lahko izdana kot posamična kartica ali kot hrbtna stran nacionalne kartice določene države.

**Kartica Medicare** je kartica, s katero na podlagi bilateralnega sporazuma uveljavljajo zavarovane osebe Avstralije med začasnim bivanjem v Republiki Sloveniji pravice do storitev nujnega zdravljenja in nujne medicinske pomoči.

**KZZ** je identifikacijski dokument zavarovane osebe.

**Osebni zdravnik** je izbrani splošni osebni zdravnik in izbrani osebni otroški zdravnik ter nadomestni zdravnik, ki nadomešča slednja v času njune začasne odsotnosti z dela.

**OZZ** je obvezno zdravstveno zavarovanje.

**Pooblaščena oseba** je osebni zdravnik, medicinska sestra oziroma druga oseba pri izvajalcu, ki je pristojna za zapis eBOL v sistem on-line. Za podpis eBOL z digitalnim potrdilom je pristojen osebni zdravnik.

**Povezana oseba** je oseba, zaradi katere je zavarovana oseba zadržana od dela iz razloga, ker neguje, spremlja zavarovano osebo k izvajalcu zdravstvenih storitev ali od izvajalca zdravstvenih storitev domov ali ker je na usposabljanju za rehabilitacijo otroka.

**Potrdilo MedZZ** je Potrdilo o pravici do zdravstvenih storitev za TZO, ki ga izda območna enota ZZZS na podlagi obrazcev E112, E123 ali dvojezičnih obrazcih na podlagi bilateralnih sporazumov.

**Sistem on-line** zdravstveno zavarovanje je sistem, ki zagotavlja neposredno elektronsko izmenjevanje podatkov med informacijskimi sistemi izvajalcev zdravstvenih storitev in informacijskim sistemom ZZZS.

**SPOT ali Slovenska poslovna točka** (prej eVEM) je ključni portal za podjetnike in poslovne subjekte, ki povezuje različne institucije in pristojne organe, nudi informacije in spletne rešitve.

**TZO** je tuja zavarovana oseba, ki uveljavlja storitve v Republiki Sloveniji bodisi s KZZ, z EUKZZ, Certifikatom, Potrdilom MedZZ ali kartico Medicare.

**Zapis eBOL** je zapis podatkov eBOL in njegovo posredovanje prek sistema on-line na ZZZS.

**Zavarovana oseba** je zavarovanec, ki je zadržan od dela in s tem upravičen do BOL.

**Zavezanec** je delodajalec in samostojni zavezanec (samostojni podjetnik posameznik, družbenik, ki je poslovodna oseba, kmet, …), ki je zavezan za prijavo zavarovane osebe v obvezno zavarovanje.

**ZZZS** je Zavod za zdravstveno zavarovanje Slovenije.

1. **Poglavje**

# Uvod

S tem navodilom se določa postopek zapisa eBOL in izpisa BOL za TZO.

Za vsebino podatkov pri zapisu eBOL in izpisu BOL za TZO veljajo pravila, ki so določena v Navodilu o uresničevanju pravice zavarovancev do začasne zadržanosti od dela in do nadomestila plače (v nadaljevanju: Navodilo za BOL).

Izvajalci lahko pričnejo z zapisom eBOL v obdobju od 01.11.2019 do najkasneje do 31.12.2019.

Izvajalci zapišejo v on-line eBOLe, ki jih izdajo od datuma vključitve naprej, torej ne glede na to, za katero obdobje začasne zadržanosti od dela se eBOL zapisuje.

# Postopek zapisa v eBOL

## Opis postopka

Osebni zdravnik ob ugotovitvi utemeljenosti začasne zadržanosti od dela opredeli njeno trajanje in razlog (01-bolezen, 04-poškodba pri delu, …) ter druge elemente te zadržanosti.

Podatke, ki se nanašajo na začasno zadržanost od dela za namen izdaje eBOL, mora pooblaščena oseba vnesti v informacijski sistem pri izvajalcu. Pri tem je najprej potrebno izvesti branje osebnih podatkov ter podatkov OZZ zavarovane osebe. Pri razlogih zadržanosti 09-spremstvo in 10-usposabljanje za rehabilitacijo otroka, pooblaščena oseba izvede tudi branje osebnih podatkov in podatkov OZZ povezane osebe (več v točki pod 2.3.2).

Pooblaščena oseba lahko ob tem prek sistema on-line pridobi (prebere) podatke o že zapisanih eBOL, s čimer se zmanjša možnost napak pri zapisu eBOL, hkrati pa se pooblaščeni osebi omogoča pregled vseh začasnih zadržanostih od dela za posamezno zavarovano osebo (več o branju eBOL v točki 4).

Po vnosu vseh obveznih podatkov eBOL, pooblaščena oseba zapisane podatke posreduje prek sistema on-line na ZZZS za izvedbo kontrole pravilnosti in celovitosti podatkov (t.i. kontrolni zapis eBOL z oznako zapisa 9). Kontrole so podrobno opisane v Tehničnem navodilu za uporabo sistema on-line zdravstvenega zavarovanja. Za kontrolni zapis eBOL ni potreben digitalni podpis osebnega zdravnika. Če je bil za isto obdobje že izdan eBOL za povezano osebo (npr. drugemu staršu je že bil izdan eBOL za spremstvo otroka), bo ob kontrolnem zapisu posredovana evidenčna napaka, da je bil za isto obdobje in za isto povezano osebo že izdan eBOL. Zapis eBOL se vseeno lahko izvede, če pooblaščena oseba ugotovi, da je bil eBOL izdan le za del delovnega časa drugega starša in da lahko izda nov eBOL za preostale ure. Podatke o tem je pooblaščeni osebi dolžna posredovati zavarovana oseba.

V primeru ugotovljenih napak pri kontrolnem zapisu eBOL, pooblaščena oseba prejme obvestilo o napaki in nasvet za odpravo napake. Podatke v eBOL popravi oziroma dopolni in nato ponovno izvede kontrolni zapis eBOL.

Če so podatki, ki se ob kontrolnem zapisu preverijo, pravilni in celoviti, sistem on-line dodeli eBOL številko, ki se uporabi pri končnem zapisu eBOL. Dodeljena številka je veljavna sedem dni. Če je obdobje od izvedbe kontrolnega zapisa eBOL in nameravane izvedbe končnega zapisa daljše od sedem dni, je potrebno ponovno izvesti kontrolni zapis.

Uspešno preverjen eBOL informacijski sistem izvajalca opremi z oznako zapisa 1 (redni zapis), ki se nato pripravi za digitalno podpisovanje. Digitalni podpis eBOL izvede le osebni zdravnik, ne pa tudi medicinska sestra ali druga pooblaščena oseba pri izvajalcu.

Osebni zdravnik lahko pregleda vse vnesene podatke eBOL, ki se mu prikažejo v določeni obliki, predpisani v Tehničnem navodilu za uporabo sistema on-line zdravstvenega zavarovanja in jih nato digitalno podpiše. Številka eBOL se zapiše v eBOL in izpiše na BOL, ki ga bo izvajalec izdal v papirni obliki.

Dokler zavezancem ne bo omogočen dostop do eBOL prek sistema SPOT, je predvideno obvezno tiskanje BOL (na »zelenem« obrazcu). Ko pa bo zagotovljena tehnična rešitev za prevzem eBOL s strani zavezancev prek sistema SPOT in ko bo zavezanec začel prevzemati podatke eBOL za obračun plač prek tega sistema, papirnih BOL ne bo potrebno več izdajati. Izvajalec bo lahko na željo zavarovane osebe izpisal podatke eBOL na papirju A4 formata.

Nekatere skupine zavezancev (npr. kmetje, verski uslužbenci, …), ki niso vpisani v Poslovni register Slovenije in zato nimajo dostopa do sistema SPOT, lahko prek portala za zavarovane osebe (<https://moj.zzzs.si>) vpogledujejo le v svoje izdane eBOL, ne pa tudi za svoje zaposlene, ki so zavarovani z zavarovalno podlago 016. V teh primerih bodo morali zaposleni pri teh fizičnih osebah (zavarovalna podlaga 016), osebe, zaposlene pri tujih in mednarodnih organizacijah in ustanovah, tujih konzularnih in diplomatskih predstavništvih v RS (zavarovalna podlaga 008) ter za osebe, ki so v delovnem razmerju na območju RS pri osebah, ki opravljajo poklicno dejavnost kot edini in glavni poklic (zavarovalna podlaga 029), še nadalje dostaviti zavezancu BOL v papirni obliki (»zeleni« BOL), kasneje pa na papirju A4 formata.

Vsi zavarovanci bodo lahko imeli na na portalu za zavarovane osebe vpogled v izdane eBOL-e, kjer si jih bodo lahko tudi natisnili.

Za digitalno podpisovanje se lahko uporabi kvalificirano digitalno potrdilo (KDP) na profesionalni kartici (PK) ali KDP drugega slovenskega izdajatelja. Osebnemu zdravniku se za podpisovanje eBOL ni treba registrirati, saj bo registracija digitalnih potrdil potekala avtomatično. ZZZS obvešča zdravnike o poteku veljavnosti digitalnih potrdil, da si lahko pravočasno pridobijo novo. Osebni zdravnik digitalno podpisovanje eBOL izvede za vsako zavarovano osebo posebej. Digitalno je treba podpisati vsak eBOL posebej. Digitalno so podpisani le podatki na eBOL, ki jih prejme zavezanec (podatki kot npr. diagnoza, so izločeni iz tega sklopa, ki se digitalno podpisuje).

Ko so podatki digitalno podpisani s strani osebnega zdravnika, pooblaščena oseba zapiše eBOL in ga šele nato lahko natisne in vroči zavarovani osebi.

V primeru, ko je eBOL izdan v papirni obliki (na zelenem obrazcu ali kasneje na belem papirju A4 formata), se namesto lastnoročnega podpisa zdravnika na mesto, ki je namenjen njegovemu podpisu, izpiše podatke digitalnega podpisa (ime in priimek podpisnika, naziv izdajatelja in serijsko številko digitalnega potrdila).

## Izdaja eBOL v primeru nedelovanja sistema

V kolikor je moten proces izdajanja eBOL zaradi napake v informacijskem sistemu izvajalca, izvajalec poskrbi za čim prejšnjo odpravo napake.

Če je moten proces izdajanja eBOL zaradi napake v delovanju sistemu on-line, je informacija o nedelovanju sistema na voljo na spletni strani ZZZS ([www.zzzs.si/on-line](http://www.zzzs.si/on-line)).

Če v primeru nedelovanja informacijskega sistema izvajalca ali sistema on-line ni mogoče izdati eBOL, se zavarovani osebi izda zeleni BOL (oziroma, ko bo zavezanec imel možnost pridobiti podatke eBOL prek sistema SPOT, na papirju formata A4), če pooblaščena oseba razpolaga z minimalnim naborom podatkov. Minimalni nabor podatkov zavarovane osebe obsega: ZZZS številko, ime in priimek ter datum rojstva. Na mestu, ki je predviden za izpis številke eBOL, se izpiše besedilo: »Ni on-line št.«.

Izdani papirni BOL mora pooblaščena oseba zapisati v sistem on-line v čim krajšem možnem času po odpravi težav.

Če se pri naknadnem kontrolnem zapisu eBOL ugotovijo nepravilnosti v podatkih, se le ti ustrezno popravijo, digitalno podpišejo s strani zdravnika in izvede končni zapis eBOL. Pri tem pooblaščena oseba zagotovi še izdajo BOL oziroma podatke eBOL na papirju formata A4 s pravilnimi podatki in njegovo posredovanje zavarovani osebi s pojasnilom, da je ta izpis pravilen in da ga mora predložiti zavezancu. V primeru dvoma se kot pravilni podatki štejejo podatki eBOL (npr. v primeru, če zavarovana oseba ne bi zavezancu predložila naknadno izdanega pravilnega BOL-a).

## Podrobnosti branja osebnih podatkov in podatkov OZZ iz sistema on-line

### Zavarovane osebe

Ob vstopu zavarovane osebe v obravnavo pooblaščena oseba obvezno izvede branje osebnih podatkov in branje podatkov OZZ na dan s šifro načina dostopa do podatkov OZZ zavarovane osebe »1-na določen dan« (šifrant 24[[1]](#footnote-1): Načini dostopa do podatkov OZZ zavarovane osebe), saj se ta način branja potrebuje v vseh primerih za pripravo obračuna zdravstvenih storitev.

Skladno z Navodilom za BOL pooblaščena oseba izvede branje podatkov OZZ s šifro načina dostopa do podatkov OZZ zavarovane osebe «4-za obdobje od/do za izpis listine BOL«. V tem sklopu so dostopni podatki o vseh zavezancih in zavarovalnih podlagah v opredeljenem obdobju začasne zadržanosti od dela, pri katerih je ugotovljena zadržanost od dela in za katere je potrebno zapisati enega ali več eBOL (odvisno od števila zavarovalnih podlag in zavezancev).

Pri branju osebnih podatkov in podatkov OZZ za potrebe zapisa eBOL se lahko uporabi izjemni dostop do podatkov brez KZZ zavarovane osebe, če po oceni osebnega zdravnika ni potrebna prisotnost zavarovane osebe (npr. obstaja odločba imenovanega zdravnika). Dostop brez KZZ mora izvajalec obvezno označiti kot izjemni primer dostopa brez KZZ. Navede se šifra 13 (Preverjanje zavarovanja ko se storitev lahko opravi brez prisotnosti zavarovane osebe) iz šifranta 22[[2]](#footnote-2)) in namen dostopa brez KZZ (po šifrantu 23[[3]](#footnote-3)). Tako pridobljene podatke je potrebno vključiti med podatke eBOL, vključno s številko odgovora branja in šifro načina dostopa do podatkov OZZ zavarovane osebe pri branju podatkov zavarovane osebe.

| **Opis podatka** | **SLO** | |
| --- | --- | --- |
| **Branje osebnih podatkov** | **Branje OZZ podatkov** |
| 3-Zavarovana oseba | | |
| ZZZS številka zavarovane osebe | X |  |
| Ime zavarovane osebe 1. del | X |  |
| Ime zavarovane osebe 2. del | X |  |
| Vezaj med imenoma zavarovane osebe | X |  |
| Priimek zavarovane osebe 1. del | X |  |
| Priimek zavarovane osebe 2. del | X |  |
| Vezaj med priimkoma zavarovane osebe | X |  |
| Datum rojstva zavarovane osebe | X |  |
| Enota ZZZS zavarovanja |  | X |
| Zavarovalna podlaga |  | X |
| Šifra načina pridobivanja podatkov pri branju zavarovane osebe\* |  |  |
| Identifikator odgovora branja osebnih podatkov zavarovane osebe\* | X |  |
| Identifikator odgovora branja podatkov OZZ zavarovane osebe\* |  | X |
| 7-Zavezanec | | |
| Naziv zavezanca |  | X |
| Registrska številka zavezanca |  | X |
| Šifra dejavnosti |  | X |

\*tehnični podatek

### Povezane osebe

Pri razlogih zadržanosti 06-nega, 09-spremstvo in 10-usposabljanje za rehabilitacijo otroka, se izvede branje osebnih podatkov povezane osebe, razen za dojenčke stare do 60 dni in ko zavarovana oseba neguje zakonca (razlog 06, vrsta povezane osebe 1-partner), ki prebiva npr. v sosednji državi EU in ima v tisti državi urejeno OZZ. V evidenci ZZZS podatkov teh oseb ni, eBOL se lahko izda, vendar mora biti naveden minimalni nabor podatkov povezane osebe (ime in priimek, datum rojstva ter vrsta povezane osebe).Če gre za nego otroka (razlog 06 in vrsta povezane osebe 2-otrok) je za izdajo eBOL pristojen osebni zdravnik otroka. Če ima otrok urejeno OZZ v Republiki Sloveniji in ima tu izbranega (praviloma otroškega) zdravnika, bo namreč eBOL izdal izbrani otroški zdravnik in bo lahko izvedel branje podatkov povezane osebe prek sistema on-line. Če pa otrok prebiva npr. v drugi državi EU, bo ZZZS izdal na podlagi potrdila tujega otroškega zdravnika posebno potrdilo za delodajalca (t.i. »Modri« BOL).

Pri razlogih zadržanosti 09-spremstvo ali 10-usposabljanja za rehabilitacijo otroka se izvede tudi branje podatkov OZZ povezane osebe, saj je pravica do spremstva in pravica do usposabljanja za rehabilitacijo otroka pravica zavarovane osebe, ki je spremljana oziroma na rehabilitaciji. Branje podatkov OZZ povezane osebe se izvede s Šifro načina dostopa do podatkov OZZ zavarovane osebe ''3-za obdobje od/do''. Če za povezano osebo v primeru razlogov 09-spremstvo in 10-usposabljanje za rehabilitacijo otroka branje podatkov OZZ ni bilo uspešno, izdaja eBOL ni možna.

Zavarovana oseba (slovenska ali tuja) lahko uveljavlja zadržanost od dela zaradi razloga 09-spremstvo le v primeru, ko so pri spremljani osebi izpolnjeni naslednji pogoji:

* ima urejeno OZZ kot slovenska ali tuja zavarovana oseba,
* ima urejeno prebivališče na območju Republike Slovenije in
* uveljavlja storitve, ki so pravica iz OZZ, pri pogodbenem izvajalcu v Republiki Sloveniji.

V kolikor gre za razlog zadržanosti 06-nega in povezano osebo 1-partner ali 2-otrok, se branje podatkov OZZ za povezano osebo ne izvede. Pravica do nege je namreč opredeljena kot pravica zavarovane osebe, ki uveljavlja začasno zadržanost od dela in ni pogojena s tem, da bi morala imeti povezana oseba (otrok, partner), ki nego potrebuje, urejeno OZZ.

Pri branju osebnih podatkov in podatkov OZZ povezane osebe za potrebe zapisa eBOL je dostop do podatkov mogoč brez KZZ povezane osebe (saj zavarovana oseba nima vedno s seboj KZZ povezane osebe), vendar mora zavarovana oseba pooblaščeni osebi predložiti ZZZS številko ali vsaj ime in priimek ter datum rojstva povezane osebe. Dostop brez KZZ mora pooblaščena oseba obvezno označiti kot izjemni primer dostopa brez KZZ s šifro 27 (Preverjanje zavarovanja povezane osebe za zapis eBOL) iz šifranta 22[[4]](#footnote-4) in namen dostopa brez KZZ (po šifrantu 23[[5]](#footnote-5)).

V primeru, da je povezana oseba TZO, ki v Republiki Sloveniji uveljavlja pravice na podlagi KZZ, EUKZZ, Certifikata, Potrdila MedZZ ali kartice Medicare, pooblaščena oseba pridobi njene osebne podatke (v primeru razlogov 06, 09 in 10) in tudi podatke OZZ (v primeru razlogov 09 in 10):

* na podlagi KZZ ali Potrdila, ki nadomešča KZZ (če je TZO zavarovana s podlago 022000, 022077, 082000, 090000, 090077, 091000, 091077, 092000, 092077, 105000, 105077, 106000, 107000) – način pridobivanja podatkov 11,
* na podlagi Potrdila MedZZ (ki ga izda ZZZS za TZO s podlago 023000, 023076, ali 030000, 030076) – način pridobivanja podatkov 11,
* na podlagi EUKZZ, Certifikata ali Medicare (zavarovalna podlaga 999999, ZZZS-TZO številka je večja od 700.000.000) – način pridobivanja podatkov 77. Pridobljene podatke je potrebno vključiti med podatke eBOL, vključno s številko odgovora branja in šifro načina pridobivanja podatka pri branju povezane osebe.

| **Opis podatka** | **Način pridobivanja podatkov 11** | | **Način pridobivanja podatkov 77** |
| --- | --- | --- | --- |
| **Branje osebnih podatkov** | **Branje OZZ**  **Podatkov** | **Branje podatkov TZO** |
| ZZZS številka povezane osebe | X |  | X |
| Ime povezane osebe 1. del | X |  | X |
| Ime povezane osebe 2. del | X |  | X |
| Vezaj med imenoma povezane osebe | X |  | X |
| Priimek povezane osebe 1. del | X |  | X |
| Priimek povezane osebe 2. del | X |  | X |
| Vezaj med priimkoma povezane osebe | X |  | X |
| Datum rojstva povezane osebe | X |  | X |
| Identifikator odgovora branja osebnih podatkov povezane osebe\* | X |  |  |
| Identifikator odgovora branja podatkov OZZ povezane osebe\* |  | X\*\* |  |
| Identifikator odgovora branja podatkov TZO\* |  |  | X\*\* |

\*tehnični podatek

\*\*le za razlog 09-spremstvo in 10-usposabljanje za rehabilitacijo otroka

## Posebnosti podatkov eBOL

### Neobvezni podatki

Podatkov v spodnji tabeli ni obvezno navajati v eBOL:

| **Opis podatka** |
| --- |
| 8-Odločba |
| Zadržan po odločbi št. |
| Izdajatelj odločbe (imenovani zdravnik/ zdravstvena komisija) |
| Zadržan po odločbi do |
| 9-Napoten na IK |
| Datum napotitve na IK |
| Postopek na IK zaključen |

### Dodatni podatki

Pri zapisu eBOL je dodatno potrebno navesti tudi naslednje podatke, ki niso določeni v Navodilu za BOL:

| **Opis podatka** | **Opombe, dodatna pojasnila** |
| --- | --- |
| 1-Izvajalec | |
| ZZZS številka izvajalca |  |
| 2-Zdravnik | |
| Vrsta zdravnika, ki je pristojen za zapis BOL za spremstvo otroka | 1-zdravnik zavarovane osebe,  2-zdravnik otroka. |
| 3-Zavarovana oseba | |
| Šifra načina pridobivanja podatka pri branju zavarovane osebe |  |
| Identifikator odgovora branja osebnih podatkov zavarovane osebe |  |
| Identifikator odgovora branja podatkov OZZ zavarovane osebe |  |
| 4-Povezana oseba | |
| ZZZS številka povezane osebe |  |
| Šifra načina pridobivanja podatka pri branju povezane osebe |  |
| Identifikator odgovora branja osebnih podatkov povezane osebe |  |
| Identifikator odgovora branja podatkov OZZ povezane osebe |  |
| Identifikator odgovora branja podatkov tuje povezane osebe |  |
| BOL | |
| Oznaka zapisa | 1-redni zapis,  2-preklic zapisa,  9-kontrolni zapis |
| Številka eBOL |  |

### Obvezno navajanje nazivov

Digitalno podpisani eBOL-i se bodo kasneje posredovali zavezancem, zato je obvezno navajanje nazivov iz uradnih evidenc:

| **Opis podatka** | **Opombe, dodatna pojasnila** |
| --- | --- |
| 1-Izvajalec | |
| Naziv izvajalca | Naziv izvajalca mora biti naveden, kot se vodi v RIZDDZ (za dostop do podatkov glej Navodilo za elektronski prevzem podatkov o izvajalcih zdravstvene dejavnosti iz RIZDDZ). |
| 2-Zdravnik | |
| Ime zdravnika 1. del | Ime in priimek zdravnika morata biti navedena kot se vodi v RIZDDZ (za dostop do podatkov glej Navodilo za elektronski dostop do podatkov o zdravstvenih delavcih v RIZDDZ) |
| Ime zdravnika 2. del | Ime in priimek zdravnika morata biti navedena kot se vodi v RIZDDZ (za dostop do podatkov glej Navodilo za elektronski dostop do podatkov o zdravstvenih delavcih v RIZDDZ) |
| Vezaj med imenoma zdravnika | Ime in priimek zdravnika morata biti navedena kot se vodi v RIZDDZ (za dostop do podatkov glej Navodilo za elektronski dostop do podatkov o zdravstvenih delavcih v RIZDDZ) |
| Priimek zdravnika 1. del | Ime in priimek zdravnika morata biti navedena kot se vodi v RIZDDZ (za dostop do podatkov glej Navodilo za elektronski dostop do podatkov o zdravstvenih delavcih v RIZDDZ) |
| Priimek zdravnika 2. del | Ime in priimek zdravnika morata biti navedena kot se vodi v RIZDDZ (za dostop do podatkov glej Navodilo za elektronski dostop do podatkov o zdravstvenih delavcih v RIZDDZ) |
| Vezaj med priimkoma zdravnika | Ime in priimek zdravnika morata biti navedena kot se vodi v RIZDDZ (za dostop do podatkov glej Navodilo za elektronski dostop do podatkov o zdravstvenih delavcih v RIZDDZ) |
| 3-Zavezanec | |
| Naziv zavezanca | Navaja se naziv pridobljen s funkcijo branja podatkov OZZ zavarovane osebe. |

### Zapis eBOL za zadržanost od dela vnaprej

Datum izdaje eBOL je lahko enak ali poznejši od prvega dne zadržanosti.

Podatki eBOL se lahko v sistem on-line zapišejo do pet koledarskih dni vnaprej (npr. 25. v mesecu za začasno zadržanost od dela, ki se je pričela 25. in je zaključena z 29. v mesecu), in sicer v primeru, ko zdravnik oceni, da ni potreben kontrolni pregled zavarovane osebe in da bo ta po preteku tega obdobja za svoje delo zmožna, oziroma, če zadržanost od dela izhaja iz odločbe ZZZS. Pri zapisu eBOL vnaprej mora imeti zavarovana oseba urejeno OZZ v obdobju od datuma začetka zadržanosti do datuma zapisa eBOL.

Zapis eBOL za do 5 dni vnaprej je možen tudi pri prehodu iz enega v drug mesec, vendar le takrat, ko je eBOL do konca meseca že zapisan v on-line sistem. Npr. za zapis eBOL vnaprej od 30.08.2019 do 03.09.2019 je potrebno v on-line sistem najprej zapisati eBOL za čas od 30.08.2019 do 31.08.2019 (torej speljati celoten postopek od kontrolnega zapisa do podpisa z digitalnim potrdilom s strani zdravnika ter zapisom v on-line sistem) in šele nato je mogoče pričeti s postopkom zapisa eBOL za obdobje od 01.09.2019 do 03.09.2019.

### Zveznost obdobij

V kolikor so med podatki eBOL navedeni tako obdobje zadržanosti za polni delovni čas (PDČ) in obdobje zadržanosti za krajši delovni čas (KDČ), morata obdobji teči zvezno, kar pomeni, da med obdobji ne sme biti prekinitve.

Primer:

PDČ od 1.-20.11.2018

KDČ od 21.-25.11.2018

# Preklic zapisanih eBOL

Če je po zapisu podatkov eBOL-a v sistem on-line ugotovljena napaka je potrebno preklicati zapis. Za preklic zapisa je potrebna številka eBOL in ZZZS številka zavarovane osebe. V strukturi eBOL se pri zapisu preklica, kot oznaka zapisa eBOL navede 2-preklic zapisa.

Preklic eBOL v sistemu on-line digitalno podpiše osebni zdravnik. Nadomestni zdravnik pa lahko izvede preklic tudi v primeru, če dela pri drugem izvajalcu.

eBOL lahko prekliče le osebni zdravnik, ki je pristojen za njegov zapis (npr. eBOL za razlog 06-nega lahko prekliče le osebni otroški zdravnik povezane osebe – otroka, eBOL zaradi razloga 01-bolezen, 02-poškodba izven dela oziroma vseh drugih razlogov, za katerega izdajo je pristojen splošni osebni zdravnik zavarovane osebe, lahko prekliče le on sam oziroma njegov nadomestni zdravnik).

# Branje podatkov o zapisanih eBOL

## Opis postopka

S funkcijo branja podatkov o zapisanih eBOL lahko pooblaščena oseba prek sistema on-line pridobi podatke o zapisanih eBOL za določeno obdobje, in sicer za določeno ZZZS številko zavarovane osebe. Podatki se lahko berejo za obdobje treh let za nazaj. Če je izvajalec začel s zapisom eBOL v novembru 2019, so za iskanje dostopni eBOL-i le od novembra 2019 naprej.

## Nabor podatkov

### Vhodni podatki za branje zapisanih eBOL

Pooblaščena oseba pred branjem podatkov o zapisanih eBOL vnese naslednje podatke, ki so opredeljeni kot vhodni podatki:

| **Opis podatka** |
| --- |
| ZZZS številka zavarovane osebe |
| Začetek obdobja |
| Konec obdobja |
| Oznaka izbranega zdravnika:  1-izbrani osebni splošni zdravnik  2-izbrani osebni otroški zdravnik |

Pooblaščena oseba lahko bere podatke o zapisanih eBOL za zavarovano osebo, pri čemer pri branju podatkov navede še podatke, ali gre za:

* izbranega osebnega splošnega zdravnika ali za
* izbranega otroškega zdravnika.

V primeru, ko pooblaščena oseba označi, da bere podatke o zapisanih eBOL kot »izbrani otroški zdravnik«, lahko prebere le podatke o zadržanosti od dela zavarovane osebe iz naslova nege ali spremstva otroka.

### Izhodni podatki za branje zapisanih eBOL

Podatki, katere pooblaščena oseba pridobi prek sistema on-line so:

| **Opis podatka** |
| --- |
| ZZZS številka izvajalca |
| Številka izvajalca |
| Naziv izvajalca |
| Številka zdravnika |
| Vrsta zdravnika |
| Ime zdravnika 1. del |
| Ime zdravnika 2. del |
| Vezaj med imenoma zdravnika |
| Priimek zdravnika 1. del |
| Priimek zdravnika 2. del |
| Vezaj med priimkoma zdravnika |
| Vrste zdravnikov, ki so pristojni za izdajo potrdila o upravičeni zadržanosti od dela za spremstvo |
| Ime zavarovane osebe 1. del |
| Ime zavarovane osebe 2. del |
| Vezaj med imenoma zavarovane osebe |
| Priimek zavarovane osebe 1. del |
| Priimek zavarovane osebe 2. del |
| Vezaj med priimkoma zavarovane osebe |
| Datum rojstva zavarovane osebe |
| Zavarovalna podlaga |
| Enota ZZZS zavarovanja |
| ZZZS številka povezane osebe |
| Ime povezane osebe 1. del |
| Ime povezane osebe 2. del |
| Vezaj med imenoma povezane osebe |
| Priimek povezane osebe 1. del |
| Priimek povezane osebe 2. del |
| Vezaj med priimkoma povezane osebe |
| Datum rojstva povezane osebe |
| Vrsta povezane osebe |
| Prvi dan zadržanosti od dela |
| Prejšnja zadržanost od dela – od (recidiv) |
| Prejšnja zadržanost od dela – do (recidiv) |
| Zadnji dan zadržanosti za diagnozo |
| Zadnji dan zadržanosti za razlog |
| Zadnji dan zadržanosti za plačnika |
| Naziv zavezanca |
| Registrska številka zavezanca |
| Zaporedna številka potrdila |
| Zadržan po odločbi št |
| Izdajatelj odločbe |
| Zadržan po odločbi do |
| Datum napotitve na IK |
| Postopek na IK zaključen |
| Zadržanost za polni delovni čas od |
| Zadržanost za polni delovni čas do |
| Zadržanost za krajši delovni čas od |
| Zadržanost za krajši delovni čas do |
| Dolžan delati ur na dan |
| Od tega zadržan od dela ur na dan |
| Šifra razloga zadržanosti |
| Prvi dan zadržanosti za razlog |
| Kategorija invalidnosti |
| Šifra diagnoze |
| Zunanji vzrok poškodbe |
| Prvi dan odsotnosti za diagnozo |
| Datum spremembe delovnega časa |
| Datum izdaje potrdila |
| Kraj izdaje potrdila |
| Oznaka zapisa |
| Številka potrdila o upravičeni zadržanosti od dela |
| Status obravnave pri ZZZS |

Podatke o povezani osebi (ZZZS številka, Ime, Priimek, Datum rojstva, Vrsta povezane osebe), Zadržan po odločbi št., Datum napotitve na IK, Postopek na IK zaključen, pooblaščena oseba pridobi iz sistema on-line, če so bili izpolnjeni.

# Dostop zavarovane osebe do eBOL

Zavarovane osebe lahko dostopajo do svojih eBOL na ZZZS-jevem portalu za zavarovane osebe (<https://moj.zzzs.si>). Na portalu lahko preverijo ali je zdravnik že zapisal eBOL ali pridobijo izpis podatkov eBOL za primere uveljavljanja škod pri nezgodnih zavarovanjih ali kot dokazila pri morebitnih inšpekcijskih pregledih, ipd.. Za dostop do eBOL na tem portalu zavarovana oseba potrebuje digitalno potrdilo.

**II. poglavje**

# Postopek izpisa BOL za TZO

V primeru, da TZO pri pogodbenem izvajalcu v Republiki Sloveniji zahteva BOL, se ta ne zapiše v sistem on-line. Te zavarovane osebe uveljavljajo pravico do nadomestila plače v tujini, kjer so zavarovane, zato se jim izda BOL, ne pa tudi eBOL.

Pri izdaji BOL za TZO se upoštevajo pravila, ki so določena v Navodilu za BOL, vendar s to razliko, da je na izrecno zahtevo TZO lahko BOL za TZO izdan že na začetku zadržanosti od dela in sicer na način, da v rubriki 10-Zadržanost od dela ''datum zadržanosti do'' ni naveden. V tem primeru se pri branju podatkov OZZ zavarovane osebe uporabi šifra načina dostopa ''1-na določen dan''.

BOL za TZO se lahko izda TZO:

* z zavarovalno podlago 090000, 091000 in 092000, ki uveljavljajo pravice na podlagi KZZ ali Potrdila, ki nadomešča KZZ. Način pridobivanja podatkov je 11,
* z zavarovalno podlago 023000 ali 030000, ki uveljavljajo pravice na podlagi Potrdila MedZZ, ki ga izda ZZZS na podlagi listine iz tujine. Način pridobivanja podatkov je 11.
* z zavarovalno podlago 999999, ki uveljavljajo pravice na podlagi EUKZZ, Certifikata ali Medicare (njihova ZZZS-TZO številka je večja od 700.000.000). Način pridobivanja podatkov je 77.

Podatke, ki se nanašajo na začasno zadržanost od dela za namen izdaje BOL za TZO, mora pooblaščena oseba vnesti v informacijski sistem pri izvajalcu. Pri tem je najprej potrebno izvesti branje osebnih podatkov in podatkov OZZ, na način, kot je razviden iz preglednice:

| **Opis podatka** | **Način pridobivanja**  **podatkov 11** | | **Način pridobivanja podatkov 77** |
| --- | --- | --- | --- |
| **Branje osebnih podatkov** | **Branje OZZ**  **podatkov** | **Branje podatkov TZO** |
| ZZZS številka TZO | X |  | X |
| Ime TZO 1. del | X |  | X |
| Ime TZO 2. del | X |  | X |
| Vezaj med imenoma TZO | X |  | X |
| Priimek TZO 1. del | X |  | X |
| Priimek TZO 2. del | X |  | X |
| Vezaj med priimkoma TZO | X |  | X |
| Datum rojstva TZO | X |  | X |
| Identifikator odgovora branja osebnih podatkov TZO | X |  |  |
| Identifikator odgovora branja podatkov OZZ TZO |  | X | X |
| Identifikator odgovora branja podatkov TZO |  |  | X |

Pri razlogih zadržanosti 06-nega, 09-spremstvo in 10-usposabljanje za rehabilitacijo otroka se izvede branje podatkov povezane osebe po enakih pravilih, kot so določena za eBOL pod točko 2.3.2., vendar s to razliko, da se v primeru, če ''datum zadržanosti do'' za TZO ni naveden, uporabi šifra načina dostopa do podatkov OZZ povezane osebe ''1-na določen dan''.

Ker se BOL za TZO ne zapisuje v sistem on-line, pooblaščena oseba ne more pridobiti podatkov o že izdanih potrdilih TZO oziroma njenih prejšnjih zadržanostih iz sistema on-line, ampak le iz shranjenih podatkov v lastnem informacijskem sistemu.

Pri izpolnjevanju BOL za TZO se izvajajo kontrole v informacijskem sistemu izvajalca. Nabor kontrol za BOL za TZO po zavarovalnih podlagah 023000, 030000, 090000, 091000, 092000, 999999 je razviden v preglednici:

| **Kontrola** |
| --- |
| **Kontrola na podatek: Datum izdaje eBOL**  Če je naveden Datum izdaje eBOL, mora biti veljaven datum po koledarju, ne sme biti v prihodnosti. |
| **Kontrola na podatek: Datum izdaje eBOL in Zadržanost za polni/krajši delovni čas od.**  Če sta navedena datum Zadržanost od dela za polni delovni čas od in/ali datum Zadržanost od dela za krajši delovni čas od in Datum izdaje eBOL, potem zgodnejši od datumov Zadržanost za polni delovni čas od in Zadržanost za krajši delovni čas od, ne sme biti kasnejši od datuma izdaje eBOL. |
| **Kontrola na podatek:** **Številka zdravnika v RIZDDZ**  Če je navedena Številka zdravnika v RIZDDZ, mora obstajati v RIZZDZ s poklicno skupino zdravnik splošne medicine. |
| **Kontrola na podatek: Ime in priimek zdravnika**  Če so navedeni Številka zdravnika v RIZDDZ in podatki o imenu in priimku zdravnika, morajo podatki o imenu in priimku zdravnika ustrezati številki zdravnika v RIZDDZ. |
| **Kontrola na podatek:** **ZZZS številka izvajalca in RIZDDZ številka izvajalca.**  Če sta navedeni ZZZS številka izvajalca in RIZDDZ številka izvajalca, mora ZZZS številka izvajalca ustrezati RIZDDZ številki izvajalca v RIZDDZ. |
| **Kontrola na podatek:** **ZZZS številka izvajalca in Naziv izvajalca.**    Če sta navedeni ZZZS številka izvajalca in Naziv izvajalca mora Naziv izvajalca ustrezati ZZZS številki izvajalca. |
| **Kontrola na ujemanje sledi branja osebnih podatkov TZO**  Če je ZZZS številka zavarovane osebe večja od 700.000.000, potem ZZZS številka zavarovane osebe, podatki o imenu in priimku ter Datum rojstva zavarovane osebe morajo ustrezati podatkom iz odgovora branja podatkov TZO. |
| **Kontrola na ujemanje sledi branja osebnih podatkov zavarovane osebe**  Če sta navedena podatka ZZZS številka zavarovane osebe in ZZZS številka izvajalca in je ZZZS številka zavarovane osebe manjša od 700.000.000, podatki o imenu in priimku zavarovane osebe in Datum rojstva zavarovane osebe, morajo ustrezati podatkom iz odgovora branja osebnih podatkov zavarovane osebe. |
| **Kontrola na podatek:** **Prvi dan zadržanosti od dela in Datum izdaje eBOL**  Če je naveden Prvi dan zadržanosti od dela mora biti veljaven datum po koledarju. Če je naveden tudi Datum izdaje eBOL, potem Prvi dan zadržanosti ne sme biti kasnejši od datuma izdaje eBOL. |
| **Kontrola na podatek: Prvi dan zadržanosti od dela in Prvi dan zadržanosti za razlog**  Če sta navedena podatka Prvi dan zadržanosti od dela in Prvi dan zadržanosti za razlog, mora biti podatek Prvi dan zadržanosti od dela manjši ali enak od podatka Prvi dan zadržanosti za razlog. |
| **Kontrola na podatek: Prvi dan zadržanosti od dela in Zadržanost za polni/krajši delovni čas od**  Če sta navedena podatka Prvi dan zadržanosti od dela in Zadržanost za polni delovni čas od, mora podatek Prvi dan zadržanosti od dela biti manjši ali enak od podatka Zadržanost za polni delovni čas od.  Če sta navedena podatka Prvi dan zadržanosti od dela in Zadržanost za krajši delovni čas od, mora podatek Prvi dan zadržanosti od dela biti manjši ali enak od podatka Zadržanost za krajši delovni čas od. |
| **Kontrola na podatek:** **Zadnji dan zadržanosti za razlog**  Če je naveden podatek Zadnji dan zadržanosti za razlog, mora biti naveden tudi podatek Zadnji dan zadržanosti za diagnozo. |
| **Kontrola na podatek:** **Prvi dan zadržanosti za razlog in Datuma izdaje eBOL.**  Če je naveden podatek Prvi dan zadržanosti za razlog, mora biti veljaven datum po koledarju. Če je naveden tudi podatek Datum izdaje eBOL, podatek Prvi dan zadržanosti za razlog ne sme biti v kasnejši od Datuma izdaje eBOL. |
| **Kontrola na podatek:** **Zadržanost za polni/krajši delovni čas od in Prvi dan zadržanosti za razlog**  Če sta navedena datum Zadržanost za polni delovni čas od in Prvi dan zadržanosti za razlog, mora biti datum Zadržanost za polni delovni čas od večji ali enak od podatka Prvi dan zadržanosti za razlog.  Če sta navedena datum Zadržanost za krajši delovni čas od in Prvi dan zadržanosti za razlog, mora biti datum Zadržanost za krajši delovni čas od večji ali enak od podatka Prvi dan zadržanosti za razlog. |
| **Kontrola na obstoj podatkov povezane osebe.**  Če je navedena Šifra razloga zadržanosti in je Šifra razloga zadržanosti **nega** (6), **spremstvo** (9) ali **usposabljanje za rehabilitacijo otroka** (10), morajo obvezno biti navedeni Ime povezane osebe 1.del, Priimek povezane osebe 1.del, Datum rojstva povezane osebe in Vrsta povezane osebe. |
| **Kontrola na podatek:** **Datum rojstva povezane osebe in Zadržanost za polni delovni čas od.**  Če je naveden Datum rojstva povezane osebe mora biti veljaven datum po koledarju.  Če je naveden tudi datum Zadržanost za polni delovni čas od, potem Datum rojstva ne sme biti kasnejši od datuma Zadržanost za polni delovni čas od.  Če je naveden tudi datum Zadržanost za krajši delovni čas od, potem Datum rojstva ne sme biti kasnejši od datuma Zadržanost za krajši delovni čas od. |
| **Kontrola na podatek:** **Datum izdaje eBOL in Datum rojstva povezane osebe**  Če sta navedena Datum izdaje eBOL in Datum rojstva povezane osebe, Datum izdaje eBOL ne sme biti pred Datumom rojstva povezane osebe. |
| **Kontrola na podatek:** **ZZZS številka povezane osebe**  ZZZS številka povezane osebe mora biti obvezno navedena v naslednjih primerih:   * če je Vrsta povezane osebe **partner** (1) in je Šifra razloga zadržanosti **spremstvo** (9), * če je Vrsta povezane osebe **otrok** (2) , Šifra razloga zadržanosti spremstvo (9) in **usposabljanje za rehabilitacijo otroka** (10) in je starost otroka več kot 60 dni, * če je Vrsta povezane osebe **drugo** (3). |
| **Kontrola na podatek:** **Vrsta povezane osebe in Šifra razloga zadržanosti**  Če sta navedena podatka Vrsta povezane osebe in Šifra razloga zadržanosti in je Vrsta povezane osebe **partner** (1)**,** sta dovoljena le razloga zadržanosti **nega** (6) in **spremstvo** (9).  Če sta navedena podatka Vrsta povezane osebe in Šifra razloga zadržanosti in je Vrsta povezane osebe **otrok** (2)**,** so dovoljeni razlogi zadržanosti **nega** (6), **spremstvo** (9) in **usposabljanje za rehabilitacijo** (10).  Če sta navedena podatka Vrsta povezane osebe in Šifra razloga zadržanosti in je Vrsta povezane osebe **drugo** (3), je dovoljen le razlog zadržanosti **spremstvo** (9). |
| **Kontrola podatkov povezane osebe s sledmi branja osebnih podatkov.**  Če so navedeni podatki ZZZS številka povezane osebe, ZZZS številka izvajalca in je ZZZS številka povezane osebe manjša od 700.000.000 ter so navedeni podatki o imenu in priimku povezane osebe, morajo le ti podatki ustrezati podatkom iz odgovora branja osebnih podatkov povezane osebe. Če je naveden datum rojstva povezane osebe, mora ustrezati datumu rojstva iz odgovora branja osebnih podatkov povezane osebe. |
| **Kontrola na podatke povezane osebe s sledmi branja osebnih podatkov TZO.**  Če so navedeni podatki ZZZS številka povezane osebe in ZZZS številka izvajalca in je ZZZS številka povezane osebe večja od 700.000.000, ter so navedeni podatki o imenu in priimku povezane osebe, morajo ustrezati tem podatkom iz odgovora branja podatkov TZO. Če je naveden datum rojstva povezane osebe, mora ustrezati datumu rojstva iz odgovora branja podatkov tuje povezane osebe. |
| **Kontrola na podatek: Številka zdravnika v RIZDDZ in Datum izdaje eBOL.**  Če je navedena Številka zdravnika v RIZDDZ, mora zdravnik z navedeno RIZDDZ številko biti na Datum izdaje eBOL živ. |
| **Kontrola na podatek:** **Datum izdaje eBOL in Datum rojstva zavarovane osebe**  Če sta navedena Datum izdaje eBOL in Datum rojstva zavarovane osebe, Datum izdaje eBOL ne sme biti pred Datumom rojstva zavarovane osebe. |

TZO nima vpogleda v izdani BOL za TZO prek portala za zavarovane osebe in tudi tuji nosilci zavarovanja ne morejo dostopati do BOL za TZO prek sistema SPOT, zato mora biti vedno izdan v papirni obliki ter opremljen z žigom in podpisom zdravnika. BOL se od 01.02.2020 izdaja na papirju A4 formata, do navedenega datuma pa na zelenem obrazcu.

Odvisno od specifičnih zahtev tujega nosilca zavarovanja, zdravnik na prošnjo TZO na BOL za TZO ročno dopiše šifro diagnoze, za določene države pa tudi predvideno dolžino trajanja zadržanosti.

Št.:0072-12/2019-DI/2 generalni direktor

Datum: 14. 10. 2019 Marjan Sušelj, univ. dipl. psih.

Pripravili:

Maja Polutnik

Radmila Krunić po pooblastilu

Biljana Ljubić vodja – direktorica področja I

Sladjana Jelisavčić, univ. dipl. ekon.

1. Šifrant24: Načini dostopa do podatkov OZZ zavarovane osebe [↑](#footnote-ref-1)
2. Šifrant 22: Izjemni primeri dostopa brez KZZ [↑](#footnote-ref-2)
3. Šifrant 23: Nameni dostopa brez KZZ [↑](#footnote-ref-3)
4. Šifrant 22: Izjemni primeri dostopa brez KZZ [↑](#footnote-ref-4)
5. Šifrant 23: Nameni dostopa brez KZZ [↑](#footnote-ref-5)